SPRENDIMAS Nr. 198
2004 m. kovo 23 d.
dėl formų, reikalingų taikant Tarybos reglamentus (EEB) Nr. 1408/71 ir (EEB) Nr. 574/72, pavyzdžių pakeitimo ir panaikinimo
(E 110, E111, E 111 B, E 113, E 114, E 119, E 128 ir E 128 B)
(tekstas svarbus EEE bei ES ir Šveicarijos susitarimui)
(2004/562/EB)
DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,
atsižvelgdama į 1971 m. birželio 14 d. Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, 81 straipsnio a punktą (1), pagal kurį ji privalo nagrinėti visus administravimo klausimus, kylančius iš Reglamento (EEB) Nr. 1408/71 ir paskesnių reglamentų,
atsižvelgdama į 1972 m. kovo 21 d. Tarybos reglamento (EEB) Nr. 574/72, nustatančio Reglamento (EEB) Nr. 1408/71 (2) taikymo sąlygas, 2 straipsnio 1 dalį, pagal kurią ji nustato reglamentų taikymui būtinų dokumentų pavyzdžius,
atsižvelgdama į 1993 m. spalio 7 d. Sprendimą Nr. 153 dėl Tarybos reglamentų (EEB) Nr. 1408/71 ir (EEB) Nr. 574/72 taikymui reikalingų formų pavyzdių (E 001, E 103-E 127) (3),
atsižvelgdama į 1999 m. spalio 5 d. Sprendimą Nr. 177 dėl Tarybos reglamentų (EEB) Nr. 1408/71 ir (EEB) Nr. 574/72 taikymui reikalingų formų (E 128 ir E 128 B) (4),
atsižvelgdama į 2000 m. balandžio 18 d. Sprendimą Nr. 179 dėl Tarybos reglamentų (EEB) Nr. 1408/71 ir (EEB) Nr. 574/72 taikymui reikalingų formų pavyzdžių (E 111, E 111 B, E 113-E 118 ir E 125-E 127) (5),
atsižvelgdama į 2002 m. birželio 27 d. Sprendimą Nr. 187 dėl Tarybos reglamentų (EEB) Nr. 1408/71 ir (EEB) Nr. 574/72 taikymui reikalingų formų pavyzdžių (E 111 ir E 111 B) (6),
atsižvelgdama į 2003 m. birželio 18 d. Sprendimą Nr. 191 dėl formų E 111 ir E 111 B pakeitimo Europos sveikatos draudimo kortele (7),
kadangi:
(1)
Reikia pritaikyti formas, reikalingas Reglamentų (EEB) Nr. 1408/71 ir (EEB) Nr. 574/72 taikymui, nes 2004 m. gegužės 1 d. prie Europos Sąjungos prisijungia dešimt naujų valstybių narių.
(2)
Nuo 2004 m. birželio 1 d. formos E 111 ir E 111 B yra keičiamos Europos sveikatos draudimo kortele, remiantis Sprendime Nr. 191 nustatytomis ypatybėmis. Tačiau formos E 111 ir E 111 B, išduotos iki 2004 m. birželio 1 d., pasilieka galioti iki 2004 m. gruodžio 31 d., išskyrus atvejus, kai jose nurodytas galiojimas baigiasi anksčiau.
(3)
Be to, prie 2004 m. kovo 23 d. Sprendimo Nr. 197 pridėtas sąrašas valstybių narių, kurioms suteikiamas pereinamasis laikotarpis Europos sveikatos draudimo kortelei įvesti. Todėl kompetentingos šių valstybių institucijos iki 2005 m. gruodžio 31 d. toliau išduoda formas E 111, pagamintas pagal šio sprendimo priede pateikiamą pavyzdį.
(4)
Remiantis Reglamentu (EB) Nr. 631/2004 padarytais pakeitimais Reglamente (EEB) Nr. 1408/71, nuo 2004 m. birželio 1 d. visų kategorijų apdrausti asmenys, būdami kitos valstybės narės teritorijoje, galės gauti visas medicininiu poiūriu būtinas išmokas natūra. Todėl nuo šios datos formos E 110, E 128 ir E 128 B tampa nebereikalingomis. Nuo tos pačios datos forma E 119 naudojama tik išmokoms grynaisiais pinigais.
(5)
Remiantis minėtu reglamentu, nuo 2004 m. birželio 1 d. naikinamos Reglamento (EEB) Nr. 574/72 17 straipsnio 6 ir 7 dalys. Todėl reikia išbraukti ir E 113 bei E 114 formų pavyzdžius.
(6)
1992 m. gegužės 2 d. Europos ekonominės erdvės susitarimo (EEE susitarimo), papildyto 1993 m. kovo 17 d. protokolu, VI priedu Europos ekonominėje erdvėje įgyvendinami Reglamentai (EEB) Nr. 1408/71 ir (EEB) Nr. 574/72.
(7)
Europos bendrija su savo narėmis ir Šveicarijos Konfederacija pasirašė laisvo asmenų judėjimo susitarimą (Šveicarijos susitarimą), kuris įsigaliojo 1992 m. birželio 1 d. Šio susitarimo II priedu Reglamentai (EEB) Nr. 1408/71 ir (EEB) Nr. 574/72 taikomi santykiuose tarp Europos Bendrijos, jos narių ir Šveicarijos Konfederacijos.
(8)
Praktiniais sumetimais tikslinga naudoti identiškas formas Bendrijoje, Europos ekonominėje erdvėje ir santykiuose tarp Bendrijos ir Šveicarijos Konfederacijos,
PRIĖMĖ ŠĮ SPRENDIMĄ:
1.
Sprendime Nr. 153 pateikiamas formos E 119 pavyzdys yra keičiamas šio sprendimo priede pateikiamu pavyzdžiu.
2.
Sprendime Nr. 187 pateikiamas formos E 111 pavyzdys nuo 2004 m. birželio 1 d. iki 2005 m. gruodžio 31 d. yra keičiamas šio sprendimo priede pateikiamu pavyzdžiu. Iš esmės visi standartai pagal Sprendimą Nr. 190 taikomi vizualiai perskaitomiems Europos kortelės duomenims ir susiję su duomenų laukelių apibūdinimu reikšmėmis, apimtimi ir pastabomis galioja formai E 111.
3.
Sprendime Nr. 179 pateikiami formų E 113 ir E 114 pavyzdžiai yra naikinami nuo 2004 m. birželio 1 d.
4.
Sprendime Nr. 153 pateikiamas formos E 110 pavyzdys, Sprendime Nr. 177 pateikiami formų E 128 ir E 128 B pavyzdžiai yra naikinami nuo 2004 m. birželio 1 d.
5.
Kompetentingos valstybių narių institucijos atiduos šio sprendimo priede pateikiamus pavyzdžius atitinkančias formas suinteresuotiesiems asmenims (teisių perėmėjams, institucijoms ir t. t.).
6
Visos formos yra visomis oficialiosiomis bendrijos kalbomis. Jų pavyzdžiai yra sudaryti taip, kad variantai įvairiomis kalbomis visiškai derėtų tarpusavyje.
7.
Šis sprendimas yra paskelbtas Europos Sąjungos oficialiajame leidinyje. Jis yra taikytinas nuo 2004 m. birželio 1 d.